107. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 21/908 της 5/9 Οκτ. 1989 (ΦΕΚ Β΄ 769) Καταβολή επιδόματος μητρότητας για 15 εβδομάδες. Έχοντας υπόψη: α)Τις διατάξεις του άρθρου του Α.Ν. 1846/51 όπως τούτο τροποποιήθηκε με το άρθρ. 40 του Νόμ. 1539/85 (ΦΕΚ 64/Α/85). β)Τις διατάξεις των άρθρ. 23 (παρ. 1), 24 παρ. 1 και 2 εδάφ. γ΄) και 27 (παρ. 1 εδάφ. δ΄) του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137 Α΄) και των άρθρ. 5 και 14 του Π.Δ. 437/85 «Καθορισμός και ανακατανομή των αρμοδιοτήτων των Υπουργείων (ΦΕΚ 157 Α΄)». γ)Την ανάγκη επιμήκυνσης του χρόνου επιδότησης λόγω μητρότητας, σύμφωνα με την από 10.3.89 Ε.Σ.Σ.Ε. (σχετ. απόφαση δημοσίευσης ΥΠ. Εργασίας αριθ. 12756/23.3.89 (ΦΕΚ 213/Β/89), αποφασίζουμε: 1.Το επίδομα μητρότητας (κυοφορίας και λοχείας), που προβλέπεται από τις διατάξεις του άρθρ. 40 του Νόμ. 1539/85 (ΦΕΚ 64/Α/85), καταβάλλεται για 105 ημέρες εργασίας συνολικά. Εξ αυτών 52 ημέρες χορηγούνται υποχρεωτικά πριν από την πιθανή ημερομηνία τοκετού και οι υπόλοιπες 53 μετά τον τοκετό, εφόσον απέχουν από την εργασία τους. 2.Σε περίπτωση, που ο τοκετός πραγματοποιηθεί σε χρόνο προγενέστερο από αυτόν, που είχε αρχικά πιθανολογηθεί το υπόλοιπο του επιδόματος κυοφορίας καταβάλλεται υποχρεωτικά μετά τον τοκετό ώστε να εξασφαλίζεται καταβολή επιδόματος μητρότητας για 105 ημέρες συνολικά. Η απόφαση αυτή, της οποίας η ισχύς αρχίζει από τη δημοσίευση στην Εφημερίδα της Κυβερνήσεως, να κυρωθεί με το νόμο Κυρώθηκε και από την έκδοσή της έχει ισχύ νόμου από την παρ. 23 άρθρ. 23 Νόμ. 1976/ 1991 (ΦΕΚ Α΄ 184), κατωτ. αριθ. 115. 